
PARLAMENTUL ROMÂNIEI

CAMERA DEPUTAŢILOR

	Comisia pentru administraţie  publică, amenajarea teritoriului şi echilibru ecologic

Nr. 26/1539/2010

	Comisia juridică, de  disciplină  şi imunităţi

          Nr. 31/716/2010
    Bucureşti, 26 septembrie  2012


                                                                              Pl x 436/2012                                                                                                                                                                                                               
BIROULUI  PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN asupra propunerii legislative privind modificarea şi completarea Legii nr. 35 pentru alegerea Camerei Deputaţilor şi Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004, publicată în Monitorul Oficial al României nr. 196 din 13 martie 2008, trimisă spre dezbatere în fond, Comisiei juridice, de disciplină şi imunităţi şi Comisiei pentru administraţie   publică, amenajarea   teritoriului şi   echilibru  ecologic cu adresa nr. Pl x - 436 din 1 septembrie 2010, înregistrată sub nr.31/716 din 2 septembrie 2010, respectiv, sub nr.26/1539/2010.
            În raport de obiectul şi conţinutul său, propunerea legislativă face parte din categoria legilor organice.

         VICEPREŞEDINTE,                                   PREŞEDINTE,                                                                                                                                                                                                            

                       Florin IORDACHE                            Bogdan CANTARAGIU   

RAPORT  COMUN
asupra propunerii legislative privind modificarea şi completarea Legii nr. 35 pentru alegerea Camerei Deputaţilor şi Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004, publicată în Monitorul Oficial al României nr. 196 din 13 martie 2008

  În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic  au fost sesizate spre dezbatere, în fond, cu propunerea legislativă privind modificarea şi completarea Legii nr. 35 pentru alegerea Camerei Deputaţilor şi Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004, publicată în Monitorul Oficial al României nr. 196 din 13 martie 2008,  trimisă cu adresa nr. Pl x – nr. 436 din 1 septembrie 2010 şi înregistrată cu nr.31/716 din 2 septembrie 2010 şi, respectiv, sub nr.26/1539/2010. 

 Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă, în şedinţa din 28 iunie 2010.
Consiliul Legislativ, prin avizul nr. 201 din 8 martie 2010, a avizat favorabil, cu observaţii şi propuneri, iniţiativa legislativă.
 Proiectul de lege are ca obiect de reglementare modificarea şi completarea Legii nr. 35/2008 pentru alegerea Camerei  Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, cu modificările şi completările ulterioare, în sensul clarificării unor aspecte privitoare la  modalitatea de desfăşurare a procesului de vot, dar şi a modului de derulare a campaniei electorale. Astfel, se doreşte ca în ţările în care procesul de votare s-ar încheia, datorită diferenţelor de fus orar, după ora 21, ora României, votarea să se organizeze în ziua anterioară celei stabilite. Totodată, se propune ca cetăţenii români care doresc să voteze în secţiile de votare organizate pe lângă misiunile diplomatice şi oficiile consulare ale României, să depună o cerere scrisă, prin care să-şi exprime această intenţie, cel mai târziu în preziua votării, la sediul secţiei unde doreşte să voteze.



Membrii Comisiei juridice, de disciplină şi imunităţi şi membrii Comisiei pentru administraţie publică, amenajarea teritoriului şi echilibru ecologic  au examinat proiectul de lege în şedinţa comună din 25 septembrie 2012. 

 La dezbateri au fost prezenţi 18 deputaţi, din totalul de 23 de membri ai Comisiei juridice, de disciplină şi imunităţi, iar din totalul celor 28 de membri ai Comisiei pentru administraţie publică, amenajarea teritoriului şi echilibru ecologic  au fost prezenţi 27 deputaţi.  

Cu ocazia dezbaterilor s-a constatat că impunerea unei formalităţi suplimentare pentru cetăţenii români care votează în străinătate faţă de cei care votează în ţară nu este justificată. Reglementările propuse pentru art. 371 sunt lipsite de claritate, precizie, previzibilitate şi predictibilitate, pe care trebuie să le întrunească normele juridice pentru ca subiectul de drept vizat să îşi poată conforma conduita, astfel încât să evite consecinţele nerespectării lor. Lipsesc criteriile pe baza cărora se poate stabili ce înseamnă campanie electorală negativă dar şi autoritatea competentă să  constate încălcarea prevederilor art. 371. De asemenea, din analiza Expunerii de motive se observă lipsa elementelor concrete care să motiveze în mod obiectiv justificarea soluţiei legislative preconizate. Iniţiatorul nu a prezentat niciun argument de natură să releve deficienţa/insuficienţa actualului cadru normativ.

În urma dezbaterilor, membrii celor două Comisii au hotărât, cu unanimitate de voturi, respingerea propunerii legislative privind modificarea şi completarea Legii nr. 35 pentru alegerea Camerei Deputaţilor şi Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004, publicată în Monitorul Oficial al României nr. 196 din 13 martie 2008.



În raport cu obiectul şi conţinutul reglementării, proiectul de lege face parte din categoria legilor organice.

                 VICEPREŞEDINTE,                                      PREŞEDINTE,

                   Florin IORDACHE                                   Bogdan CANTARAGIU
   SECRETAR,                                                SECRETAR,

               Gabriel ANDRONACHE                               Gheorghe CIOCAN
Consilier parlamentar,                                                                      Consilier parlamentar
   Paul ŞERBAN                                                                                      Sofia CHELARU

